b'\n_START_ARTICLE_\nAlojz Colari\xc4\x8d\n_START_SECTION_\n\xc5\xbdivljenje in delo\n_START_PARAGRAPH_\nV narodnoosvobodilni borbi je sodeloval od 1941. Najprej je deloval kot terenski delavec, od aprila 1942 pa v partizanskih enotah; istega leta je postal \xc4\x8dlan Komunisti\xc4\x8dne partije Slovenije. Bil je politi\xc4\x8dni komisar v \xc4\x8deti, Gorjanskem bataljonu in II. bataljonu Cankarjeve brigade, pri artileriji 15. divizije, v Belokranjskem odredu in v 18. diviziji, nato politi\xc4\x8dni komisar pod\xc4\x8dastni\xc5\xa1ke \xc5\xa1ole 7. korpusa. Je nosilec partizanske spomenice 1941. Po koncu vojne je opravljal razne politi\xc4\x8dne dol\xc5\xbenosti v organih ljudske oblasti, med drugim je bil predsednik okrajnega ljudskega odbora v Kr\xc5\xa1kem.'